Karoline Krüger

**Karoline Krüger** (født 1970) er en norsk musikkartist og komponist. Hun ble landskjent i Norge da hun vant Melodi Grand Prix 1988 med «For vår jord», skrevet av Anita Skorgan og Erik Hillestad. Sangen kom på femteplass i Eurovision Song Contest samme år. De siste årene har Krüger etablert seg som komponist og låtskriver for andre artister, og hun har medvirket i en rekke teaterforestillinger. 

## Karriere
Som 11-åring tv-debuterte hun med en egenkomponert sang i programmet *[[Halvsju]]* på NRK. Fra 1986 var hun med i allsangprogrammet ''Syng med oss'' på NRK, og hun slo gjennom nasjonalt i 1988 da hun vant Melodi Grand Prix med sangen «For vår jord» – mens hun fremdeles var elev ved Bergen katedralskole. Hun kom deretter på en femteplass i Eurovision Song Contest 1988 i Dublin.  

Senere samme år ga hun ut sitt debutalbum, ''Fasetter''. Filmmelodien «You Call It Love» solgte samme år over  eksemplarer i Frankrike. Etter seks soloalbum har hun fra 2000-tallet beveget seg fra popsjangeren og over til teateret, både som sanger og skuespiller, og som komponist. Hun har medvirket i forestillinger som *Peer Gynt – Verdensborger*, *Da Hana møtte henne*, André Bjerke-forestillingen *[[De to stemmer]]*, Sondheims *Company*, *Veggen* og familieforestillingen *Labyrinter!* med tekster av André Bjerke. Musikken fra *De to stemmer* og *Labyrinter!* ble nominert til henholdsvis Spellemannprisen 2004 i klassen viser og Spellemannprisen 2018 i klassen barnemusikk.

I de siste årene har hun også markert seg i ren komponistsammenheng, og musikken til *Veggen* innbrakte henne NOPAs musikkpris 2011. Den kirkemusikalske trilogien ''Jakobmesse'', med tekst av Erik Hillestad, har til nå vært fremført i flere nordiske land. Hun har de siste årene levert album-låtmateriale til flere norske artister, og sammen med Tor Åge Bringsværd skrev hun den musikalske fabelen *De hellige tre narrer* for kor og forteller, som ble urframført som dramatisert forestilling på NRK1 julen 2003. Fra 2014–2016 hadde hun en ledende rolle i oppsetningen om *[[Hellemyrsfolket]]* ved Den Nasjonale Scene i hjembyen Bergen. 

Siden debuten i 1988 har Karoline gitt ut ti solo- og duettalbum og medvirket på et titalls andre som komponist eller sanger. Hennes siste utgivelse var albumet *Jul*, et duettalbum sammen med ektemannen Sigvart Dagsland fra 2013. 

## Annet
Karolineprisen er oppkalt etter Karoline Krüger. Prisen deles ut årlig til elever i videregående skole som kombinerer gode skoleresultater med topprestasjoner innen idrett, kunst og kultur. 

Karoline Krüger er gift med artisten Sigvart Dagsland, og paret har to døtre, der Sophie Krüger også har etablert karriere som artist.

## Diskografi
Utdrag av Krügers singel- og albumutgivelser.
* «I Know It's a Lie» (singel) (1986)
* «You Call It Love» (singel) (1988)
* «For vår jord» (singel) (1988)
* *[[Fasetter]]* (1988)
* *L'etudiante – Studenten* ‎(1989)
* *[[En gang i alles liv]]* (1991)
* *[[Fuglehjerte]]* (1993)
* *[[Den andre historien]]* (1996)
* *[[Sirkeldans]]* (1999)
* *[[Jakobmesse_-_messe_for_mennesker_i_bevegelse|Jakobmesse]]* (2003)
* *[[De to stemmer]]* (2004)
* *To messer for kjærlighet* (2013, med Erik Hillestad)
* *Jul* (2013, med Sigvart Dagsland)
* *Labyrinter!* (2018, med Fru Nitters Rytmeorkester)

## Referanser


## Eksterne lenker
* 
* 
*